\*P/2038095\*

KLASA: 402-07/20-01/1220

URBROJ: 538-08-1-2-2/418-21-3

Zagreb, 31. svibnja 2021.

**POZIV ZA ISKAZ INTERESA**

**za financiranje projekata**

**prema**

**PROGRAMU ZA POBOLJŠANJE INFRASTRUKTURE NA PODRUČJIMA**

**NASELJENIM PRIPADNICIMA NACIONALNIH MANJINA**

Vlada Republike Hrvatske donijela je **Odluku o provedbi Programa za financiranje projekata lokalne infrastrukture i ruralnog razvoja na područjima naseljenima pripadnicima nacionalnih manjina, KLASA: 022-03/21-04/92; URBROJ: 50301-04/12-21-2 od 8. travnja 2021. godine** (u nastavku teksta: Odluka). Temeljem točke III. Odluke Ministarstvo regionalnoga razvoja i fondova Europske unije (u nastavku teksta: Ministarstvo) provodi Program za poboljšanje infrastrukture na područjima naseljenim pripadnicima nacionalnih manjina (u nastavku teksta: Program).

Program predstavlja podršku gospodarskoj i socijalnoj revitalizaciji područja jedinica lokalne samouprave koje ulaze u prve četiri skupine prema indeksu razvijenosti i kojima je udjel pripadnika nacionalnih manjina u stanovništvu viši od 5% prema Popisu stanovništva iz 2011. godine.

Pozivaju se svi zainteresirani prihvatljivi podnositelji zahtjeva, da kao nositelji pokretanja potrebnih promjena u društvenim, gospodarskim i drugim razvojnim aktivnostima dostave svoje zahtjeve za financiranje projekata, usklađene s ciljevima Programa.

Podnositelj zahtjeva podnosi zahtjev za dodjelu sredstava u skladu sa Smjernicama za podnositelje zahtjeva koje su sastavni dio ovog Poziva.

Jedan podnositelj zahtjeva može podnijeti jedan zahtjeva za financiranje.

**Zahtjev se šalje u zatvorenoj omotnici koja na vanjskoj strani mora sadržavati puni naziv i adresu podnositelja zahtjeva, preporučenom pošiljkom ili dostavom u pisarnicu Ministarstva, obvezno uz naznaku: POZIV ZA ISKAZ INTERESA za financiranje projekata prema „****Programu za poboljšanje infrastrukture na područjima naseljenim pripadnicima nacionalnih manjina“- NE OTVARATI, na adresu:**

**Ministarstvo regionalnoga razvoja i fondova Europske unije**

**UPRAVA ZA POTPOMOGNUTA PODRUČJA**

**Miramarska cesta 22**

**10000 Zagreb**

**Podnositelji podnose zahtjev za financiranje najranije od 1. lipnja 2021. godine do najkasnije 21. lipnja 2021. godine.**

Valjanim zahtjevima smatrat će se zahtjevi dostavljani u pisarnicu Ministarstva do 16:00 sati 21. lipnja 2021. godine, odnosno preporučene pošiljke s poštanskim štambiljem zaključno s navedenim datumom

Za sva dodatna pitanja i informacije osobe za kontakt u Ministarstvu su:

- Zoran Žagrić, tel: 01/6472 510, e-mail: zoran.zagric@mrrfeu.hr zoran.zagric@mrrfeu.hr

- Ivana Toš, tel: 01/6468-940, e-mail: ivana.tos@mrrfeu.hr

Poziv za iskaz interesa s prilozima (Dodatak A, Dodatak B, Dodatak C, Kriteriji bodovanja projektnih prijedloga), Program i Smjernice za podnositelje zahtjeva dostupni su na službenoj mrežnoj stranici Ministarstva regionalnoga razvoja i fondova Europske unije: [www.razvoj.gov.hr](http://www.razvoj.gov.hr) pod nazivom **POZIV ZA ISKAZ INTERESA za financiranje projekata prema „Programu za poboljšanje infrastrukture na područjima naseljenim pripadnicima nacionalnih manjina“.**